Першы нумар любімага часопіса дзяцей Беларусі выйшаў у красавіку 1957 года. І вось ужо больш за паўстагоддзя “Вясёлка” захапляе сваіх маленькіх чытачоў багаццем пазнавальнага матэрыялу, гульнямі, цікавымі творчымі заданнямі, конкурсамі, гумарам, шматколернасцю афармлення. Разам з бібліятэкарам вучні ўзгадалі гісторыю жыцця “Вясёлкі”, багатага на разнастайныя падзеі. Даведаліся, хто стварыў гэту казачную краіну дзяцінства і каму зараз даручана працягваць вялікую і ганаровую справу сваіх папярэднікаў. А задачы ў “Вясёлкі” сур’ёзныя і вельмі важныя: паказаць прыгажосць, мілагучнасць роднай мовы, выхаваць трывалую цікавасць да нашай гісторыі, да культуры, дапамагчы адчуць сябе беларусамі, каб абудзіць любоў да сваёй Радзімы і навучыць ганарыцца тым, што мы – Беларусы.